
REFERAT
Privind alocarea sumei de 100.000 de lei pentru pregătirea sărbătorilor de iarnă şi organizarea manifestărilor de comemorare a evenimentelor din 16-22 decembrie  1989
Primăria Municipiului Timişoara va se va implica în organizarea manifestărilor de comemorare a evenimentelor din perioada 16-22 decembrie 1989 în colaborare cu asociaţiile revoluţionare. Partea cultural - artistică a acestor evenimente va fi derulată prin intermediul Casei de Cultură a Municipiului Timişoara. În ziua de 17 decembrie vor fi arborate steagurile în bernă şi va avea loc un program comemorativ cu depuneri de coroane şi slujbe de pomenire. Ziua de 20 decembrie 1989, când oraşul Timişoara a fost declarat „Oraş liber de comunism”, va fi marcată printr-o şedinţă festivă a Consiliului Local urmată de un program artistic în Piaţa Victoriei. 
Cu ocazia sărbătorilor de iarnă vor fi pregătite pachete cu dulciuri pentru grupurile de colindători care sosesc la sediul Primăriei Municipiului Timişoara, vor fi împodobiţi brazii de Crăciun la sediul primăriei şi a serviciilor publice subordonate, iar în zilele premergătoare Crăciunului, vor fi efectuate vizite la casele de copii şi la centrele de bătrâni unde vor fi oferite în numele Consiliului Local şi a Primăriei Municipiului Timişoara din aceste pachete cu dulciuri. 
În conformitate cu prevederile art.36 alin 2 litera (b), aliniatul 4 litera (a), aliniatul 6 litera (a) şi art. 45 din legea nr.215/ 2001 privind administraţia publică locală, precum şi în conformitate cu Legea 273 / 2006 privind Finanţele publice locale, propunem alocarea sumei de 100.000 RON, cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).
Din totalul de 100.000 lei, 10.000 lei vor fi alocaţi Casei de Cultură a Municipiului, prin intermediul căreia se va desfăşura programul cultural artistic la manifestările de comemorare a evenimentelor din 16-22 decembrie 1989.

